פארק יאונמי

פארק יאונמי (בקוריאנית: 박연미; נולדה ב-4 באוקטובר 1993) היא עריקה צפון קוריאנית, יוטיוברית, סופרת ופעילה שמרנית אמריקאית, המתוארת לעיתים רבות כ"אחד מהעריקים הצפון קוריאנים המפורסמים ביותר בעולם".<ref name=Sommer2023/> פארק הצליחה לברוח מקוריאה הצפונית לסין ב-2007 בהיותה בת 13, ומשם היא הצליחה לברוח לקוריאה הדרומית ולבסוף להגר לארצות הברית.

הקשיים שפארק חוותה במהלך בריחתה מקוריאה הצפונית העניקו לה השראה להפוך לפעילה למען זכויות אדם ולהעלות את המודעות לתנאים הקשים בקוריאה הצפונית. מהעשור השני של המאה ה-21 ואילך פארק נוהגת לספר את סיפורה בכנסים רבים ברחבי העולם על מנת לשפוך אור על הפרות זכויות האדם במולדתה.

== ביוגרפיה ==
יאונמי פארק בכנס בוושינגטון די. סי., 2015
פארק נולדה ב-4 באוקטובר 1993 בעיר הייסאן שבקוריאה הצפונית בתקופה בה המדינה הייתה תחת המשטר של השליט קים ג'ונג-איל. אביה היה עובד מדינה ואמה הייתה אחות בצבא העם הקוריאני.<ref name=ParkChildhood2015></ref> לפארק גם אחות גדולה בשם אונימי שנולדה בשנת 1991.<ref name=Engel2018/> למרות שמשפחתה נחשבה אמידה בסטנדרטים צפון קוריאניים, עם זאת, המשפחה נאלצה להתמודד בהמשך עם עוני קיצוני, מחסור קבוע במזון, ופחד מהממשל לאחר שאביה נאסר בנובמבר 2002 בגין סחר בלתי חוקי במלח, סוכר ותבלינים. לטענתה של פארק אביה נידון בשנת 2004 לעבודת פרך במחנה צ'ונגסאן לחינוך מחדש.

פארק הצהירה בכנס פורום החירות של אוסלו כשהשקפת עולמה על שליטי קוריאה הצפונית השתנתה לאחר שצפתה בילדותה בעותק לא חוקי של הסרט טיטניק שיובא לקוריאה הצפונית, אשר גרם לה להבין בתור נערה צעירה את "הטבע המעיק" של ממשלת קוריאה הצפונית, לימד אותה את המשמעות האמיתית של אהבה ונתן לה "טעימה של החופש".<ref name=NYTOct2014></ref>

לטענתה של פארק בשנת 2007, לאחר שאביה הצליח לצאת מהמאסר באמצעות מתן שוחד, משפחתה קיבלה את ההחלטה המסוכנת לברוח מקוריאה הצפונית כאשר היא הייתה בת 13 בלבד.<ref name=Engel2018></ref> אחותה הגדולה של פארק ברחה לסין עוד לפני כן מבלי ליידע אותם על כך.<ref name=Phillips2014/> המשפחה חששה שהם יענשו על הבריחה של האחות.

בעוד שלפי העדות של יאנומי בראיון עם הטלגרף משנת 2014<ref name=Phillips2014/>, ולפי ראיון שנתנה לגרדיאן ב-2015<ref></ref> אביה של פארק היה חולה ונשאר בקוריאה הצפונית משום שסבר שמחלתו תאט את יאנומי ואימה, בראיון אחר שנתנה יאנומי ציינה שאביה כן הצטרף אליהם בבריחה לסין.

לטענתה של פארק ב-30 במרץ 2007 המשפחה חצתה את נהר יאלו הקפוא והצליחו להגיע לתחומי סין. במהלך אותה התקופה המשפחה נאלצה להתמודד עם אתגרים רבים, כולל סוחרי בני אדם, רעב והאיום שהרשויות בסין יגלו אותם ויגרשו אותם חזרה לקוריאה הצפונית.

פארק ואמה הצליחו לקבל בהמשך עזרה ממיסיונרים נוצרים סינים ודרום קוריאנים בעיר צ'ינגדאו. משום שבצ'ינגדאו ישנה קהילה גדולה בעיר ממוצא אתני קוריאני הם הצליחו באותה התקופה שלא למשוך את תשומת הלב של הרשויות הסיניות. אביה של פארק נפטר ב-19 בפברואר 2009 במהלך השהות בסין מסרטן המעי הגס והיא נאלצה לקבור אותו בחשאי יחד עם אימה בשעות הלילה.<ref name="TEDx"/> לטענתה של יאונמי בעזרת המיסיונרים הם הצליחו בשנת 2009 לברוח לקוריאה הדרומית דרך מונגוליה.

שנים רבות לאחר שהן הגיעו לקוריאה הדרומית שירות הביון הלאומי של קוריאה הדרומית יידע את יאנומי שאוחתה הגדולה אונימי הצליחה גם היא לברוח לקוריאה הדרומית דרך סין ותאילנד, ובהמשך פארק ואמה הצליחו למצוא את האחות. בשנת 2009 הוענקה לפארק אזרחות דרום קוריאנית.<ref name=Huddleston></ref>

בקוריאה הדרומית פארק ואמה חיו בתחילה בעיר אסן. ההסתגלות לחיים החדשים בקוריאה הדרומית לא הייתה פשוטה עבור יאונמי ואימה. שנים לאחר המעבר יאונמי הצליחה להתקבל לאוניברסיטת דונגוק בסיאול.<ref name=Phillips2014></ref><ref name="Nordlinger-2015"></ref>

הופעת הבכורה של פארק בתקשורת הייתה בשנת 2011 בתוכנית הריאליטי הדרום קוריאנית "Now On My Way to Meet You".<ref name=Sommer2023></ref>

פארק היגרה לארצות הברית בשנת 2014 ועברה לגור בניו יורק. בשנת 2015 פרסמה פארק את ספר הזיכרונות שלה "כדי לחיות: מסע של נערה צפון קוריאנית לחופש" העוסק בפירוט בסיפור הבריחה מקוריאה הצפונית. נכון לשנת 2023 הספר מכר מעל ל-100 אלף עותקים. בין השנים 2016<ref name=GSColumbia2016></ref> ל-2020<ref></ref> למדה פארק באוניברסיטת קולומביה. פארק מתחה ביקורת על התקינות הפוליטית באוניברסיטת קולומביה, וציינה כי "חשבתי שאמריקה שונה אבל ראיתי כל כך הרבה קווי דמיון למה שראיתי בקוריאה הצפונית שהתחלתי לדאוג", וציינה גם ש"אמריקה לא חופשית". לטענתה מערכת החינוך בארצות הברית שוטפת את המוח של הצעירים על מנת לגרום להם לחשוב שארצות הברית היא מדינה גזענית ועל מנת לגרום להם להאמין שהם קורבנות.<ref name=Stabile2021></ref>

בין השנים 2017 עד 2020 פארק הייתה נשואה לגבר אמריקאי בשם יחזקאל, עימו היא הביאה לעולם ילד. פארק הפכה לאזרחית אמריקאית בשנת 2021.

בפברואר 2023 פרסמה פארק את ספרה השני "כל עוד נותר זמן: עריקה צפון קוריאנית מחפשת חופש באמריקה"<ref></ref>

פארק מנהלת את ערוץ היוטיוב "Voice of North Korea by Yeonmi Park", אשר לו יש נכון ליולי 2023 מעל למיליון עוקבים.

לאורך השנים פארק דיברה רבות על חייה בקוריאה הצפונית ועל סיפור עריקתה בראיונות לגופי תקשורת שונים, כולל בראיון לגרדיאן,<ref></ref> בתוכנית דייטליין באוסטרליה<ref name=SbsDateline2014-09-03>
}</ref>, וכמו גם ערכה הרצאות במספר כנסים בולטים כולל בכנס של TEDx ב-2014<ref name="TEDx"></ref>, בכנס של "One Young World" בדבלין,<ref name="jazeera-sep2015"></ref> ובכנס של "Oslo Freedom Forum" באוסלו.<ref name="jazeera-sep2015"/>

== קישורים חיצוניים ==

==הערות שוליים==

קטגוריה:נשים צפון קוריאניות
קטגוריה:בוגרות אוניברסיטת קולומביה
קטגוריה:מתנצרים
קטגוריה:אנטי קומוניזם
קטגוריה:עריקים צפון קוריאנים
קטגוריה:פעילים חברתיים
קטגוריה:יוטיובריות
קטגוריה:ילידי 1993